ช่วยลูกหนี้โควิด ออมสิน คืนดอก 20%
นายชาติชาย พยุหนาวีชัย ผู้อำนวยการธนาคารออมสิน เปิดเผยว่าธนาคารออมสินได้ปรับเพิ่มมาตรการผ่อนปรนภาระและเงื่อนไขการชำระเงินกู้ เพื่อช่วยเหลือคนไทยที่ได้รับผลกระทบจากการไวรัสโควิด-19 จากเดิมที่เน้นช่วยเหลือผู้ได้รับผลกระทบในกลุ่มธุรกิจท่องเที่ยว ขนส่ง บริการ โรงแรม โดยได้ผ่อนปรนเงื่อนไขการชำระเงินกู้ หรือแบ่งเบาภาระสินเชื่อ เพื่อให้ลูกค้ามีเงินสดหมุนเวียนใช้จ่าย โดยเฉพาะใช้จ่ายซื้อสิ่งของจำเป็นต่อการรับมือเชื้อไวรัสดังกล่าวเพิ่มขึ้น ครอบคลุมกลุ่มลูกค้ารายย่อย สินเชื่อธุรกิจ สินเชื่อบุคคล และสินเชื่อเพื่อผู้ประกอบการเอสเอ็มอี ซึ่งรวมถึงลูกค้าปกติจนถึงลูกค้าที่เป็นหนี้ไม่ก่อให้เกิดรายได้ (เอ็นพีแอล)โดยให้พักชำระเงินต้นไม่เกิน 2 ปี ในระหว่างนั้น ให้ชำระแต่ดอกเบี้ย 50-100% ของดอกเบี้ยประจำงวด ตามกำหนดในสัญญา แต่ไม่ต่ำกว่า 4% ต่อเนื่องเป็นระยะเวลา 1 ปี ซึ่งหากลูกค้าทำได้ ธนาคารฯ จะจ่ายเงิน ในส่วนของดอกเบี้ย (Cash Back) คืนในอัตรา 20% ของดอกเบี้ยที่ชำระคืน โดยจ่ายให้ลูกค้า 2 ครั้ง ทุก 6 เดือน ถือเป็นการช่วยเพิ่มสภาพคล่องให้แก่ลูกค้าทั้งนี้ ในส่วนดอกเบี้ยที่ค้างชำระหรือที่ชำระไม่ครบนั้น ให้เฉลี่ยจ่ายคืนสูงสุดไม่เกิน 10 ปี และขยายระยะเวลาชำระหนี้ไม่เกิน 2 เท่าของระยะเวลาพักชำระเงินต้น แต่สูงสุดไม่เกิน 4 ปี โดยการเข้ามาตรการนี้ ลูกค้าจะยังคงสถานะเป็นลูกหนี้ปกติ ไม่มีการบันทึกสถานะเป็นการปรับปรุงโครงสร้างหนี้ในเครดิตบูโร โดยจะเปิดให้ลงทะเบียนเข้าโครงการที่เว็บไซต์ธนาคารออมสิน www.gsb.or.thตั้งแต่วันที่ 16 มี.ค.63-30 มิ.ย.63
ธนาคารออมสินได้ปรับเพิ่มมาตรการผ่อนปรนภาระและเงื่อนไขการชำระเงินกู้ เพื่อช่วยเหลือคนไทยที่ได้รับผลกระทบจากการไวรัสโควิด-19 จากเดิมที่เน้นช่วยเหลือผู้ได้รับผลกระทบ
ธนาคารออมสิน,มาตรการผ่อนปรนภาระ,เงื่อนไขการชำระเงินกู้,พักชำระเงินต้น,โควิด-19,ลดดอกเบี้ย,ข่าววันนี้